ئارمیتا گەراوەند
ئارمیتا گەڕاوەن (٢ی نیسانی ٢٠٠٦ لە کرماشان - ٢٨ی تشرینی یەکەمی ٢٠٢٣ لە تاران) () ژنی مێرمنداڵی کوردی خەڵکی ڕۆژھەڵاتی کوردستان و لە کوردانی لەک بوو کە لە ڕۆژی ١ی تشرینی یەکەمی ٢٠٢٣ بەدوای ڕووداوێک لە میترۆی تاران بێھۆش بوو و بەدوای خەوتن لە نەخۆشخانەی فەجر کە ھی زانکۆی زانستە پزیشکییەکانی ئەرتەشی کۆماری ئیسلامیی ئێرانە چوو لە کۆما و بەدوای ٢٨ ڕۆژ گیانی خۆی لە دەست دا.
 ئەو قوتابیی پۆلی یانزەھەم لە ھونەرستانێک لە تاران بوو.

تا ئێستا ڕوون نییە کە بەڕاستی لەناو میترۆوەکەدا چیی بەسەر هاتووە، بەڵام بارودۆخەکە بووەتە هۆی ئەوەی کە «حیجابپارێزەکان» کە لە لایەن کۆماری ئیسلامی بۆ داسەپاندنی حیجابی زۆرەملی لە میترۆ و شەقامەکاندا ئەرکدار کراون، زیانیان پێگەیاندووە. سەرەڕای ئەوەیکە میدیا و کاربەدەستانی کۆماری ئیسلامی ئێران ئیدیعا دەکەن کە هیچ ڕووبەڕووبوونەوەیەکی جەستەیی لەگەڵ گەڕاوەندا نەکراوە، بەڵام ھەندێک لە میدیاکان لەوانە ڕادیۆ فەردا، گاردیان و ئێرانوایر، بە گێڕانەوەی ئامادەبووان و شایەتحاڵەکان، ڕاپۆرتیان کردووە کە بەدوای ماوەیەکی کەم لەپشتی سواربوونەوەی ئەو کچە بە واگۆنی میترۆ، یەکێک لە ژنە حیجابپارێزانی کۆماری ئیسلامی لەگەڵیدا تووشی مشتومڕ بووە و بەدوای ئەوەیکە گەڕاوەن بەرگریی لەخۆی کردووە، حیجابپارێزەکە پاڵی لێناوە و گەڕاوەن بەھۆی لێدانی سەری بە ستوونێکی کانزایی لە ھۆش چووەتەوە.

ئەمانەش ببینە 
 گەڕاوەن
 ژینا ئەمینی
 کوژرانی ژینا ئەمینی

سەرچاوەکان 

خەڵکی کرماشان
لەدایکبووانی ٢٠٠٦
مردووانی ٢٠٢٣
کوردەکانی ڕۆژھەڵاتی کوردستان
ژنانی کورد